*Tämä artikkeli käsittelee jääkiekkoilija Ryan Flynnia. Muista samannimisistä henkilöistä katso Ryan Flynn.*

**Ryan Patrick Flynn** (s. 22. maaliskuuta 1988 St. Paul, Minnesota, Yhdysvallat) on yhdysvaltalainen uransa lopettanut jääkiekkoilija. Suhteellisen isokokoinen Flynn oli pelityyliltään voimahyökkääjä. Hän laukoi oikealta. Flynn pelasi viimeksi SM-liigajoukkue Tampereen Ilveksessä kaudella 2013–2014.

Ura
---

### Seuraura

Flynn oli vuosina 2004–2006 Yhdysvaltain maajoukkueen kehitysohjelmassa ja pelasi mm. NAHL-liigaa. Nashville Predators varasi hänet kuudennella kierroksella 176. pelaajana NHL:n varaustilaisuudessa 2006. Vuodet 2006–2010 Flynn kävi Minnesotan yliopistoa. Hänen ensimmäinen yliopistokautensa 2006–2007 päättyi WCHA:n mestaruuteen. Viimeisen yliopistokautensa 2009–2010 päätteeksi joukkueensa kapteenina toiminut Flynn valittiin WCHA:n akateemiseen tähdistökentälliseen.

Huhtikuussa 2010 Flynn teki kaksivuotisen tulokassopimuksen Nashville Predatorsin kanssa. Hän liittyi jo samana keväänä amatööritry-out -sopimuksella sen farmijoukkue Milwaukee Admiralsiin, jossa Flynn pelasi kaksi AHL:n runkosarja- ja yhden playoff-ottelun, kunnes hän keskeytti koejaksonsa viimeistelläkseen opintonsa. Kausi 2010–2011 oli Flynnin tulokaskausi AHL:ssä ja se toi hänelle 65 runkosarja- ja yhdeksässä playoff-ottelussa tehot 6+6=12. Kaudella 2011–2012 hän tuplasi pistetilinsä tehden 24 tehopistettä. Flynn ei kuitenkaan pelannut sopimuksensa aikana otteluakaan NHL:ssä. 

Kauden 2012–2013 kynnyksellä Flynn siirtyi Italian Serie A:ssa pelanneeseen HC Bolzano-Bozeniin. Hän oli tehoilla 28+20=48 joukkueen paras maalintekijä ja toiseksi paras pistemies Mark McCutcheonin jälkeen. Flynn sijoittui Serie A:n maalipörssissä neljänneksi. Hän voitti Italian Supercupin mestaruuden. Kauden 2013–2014 kynnyksellä, syyskuussa 2013 Flynn siirtyi kahden kuukauden try-outille SM-liigajoukkue Tampereen Ilvekseen. Hän jäi kuitenkin vähille tehoille, kun Flynn teki 13 pelaamassaan ottelussa vain yhden syöttöpisteen. Hän lähti koejaksonsa päätteeksi Ilveksestä marraskuussa.

### Maajoukkueura

Flynn pelasi alle 20-vuotiaiden MM-kilpailuissa vuonna 2008 sekä alle 18-vuotiaiden MM-kilpailuissa vuonna 2006, jolloin hän voitti maailmanmestaruuden. Flynn pelasi myös World U-17 Hockey Challengessa vuonna 2005.

Muuta
-----

Flynnin isoveli Greg on entinen jääkiekkopuolustaja.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2004–2005 | US NTDP | NAHL | 41 | 11 | 8 | 19 | 31 | 9 | 2 | 4 | 6 | 7 |
|  | US NTDP | USDP | 64 | 17 | 17 | 34 | 50 | - | - | - | - | - |
| 2005–2006 | US NTDP | NAHL | 17 | 6 | 5 | 11 | 20 | - | - | - | - | - |
|  | US NTDP | USDP | 41 | 11 | 8 | 19 | 31 | - | - | - | - | - |
| 2006–2007 | Univ. of Minnesota | NCAA | 43 | 5 | 8 | 13 | 58 | - | - | - | - | - |
| 2007–2008 | Univ. of Minnesota | NCAA | 38 | 4 | 11 | 15 | 51 | - | - | - | - | - | JMM | 6 | 0 | 0 | 0 | 16 |
| 2008–2009 | Univ. of Minnesota | NCAA | 37 | 6 | 13 | 19 | 62 | - | - | - | - | - |
| 2009–2010 | Univ. of Minnesota | NCAA | 38 | 2 | 8 | 10 | 36 | - | - | - | - | - |
|  | Milwaukee Admirals | AHL | 2 | 0 | 0 | 0 | 0 | 1 | 0 | 0 | 0 | 0 |
| 2010–2011 | Milwaukee Admirals | AHL | 65 | 6 | 6 | 12 | 41 | 9 | 0 | 0 | 0 | 4 |
| 2011–2012 | Milwaukee Admirals | AHL | 70 | 9 | 15 | 24 | 34 | 3 | 0 | 0 | 0 | 6 |
| 2012–2013 | HC Bolzano | Italia | 42 | 28 | 20 | 48 | 73 | 6 | 2 | 2 | 4 | 10 |
| 2013–2014 | Ilves | SM-liiga | 13 | 0 | 1 | 1 | 20 | - | - | - | - | - |
| 3 kautta | yhteensä | AHL | 137 | 15 | 21 | 36 | 75 | 13 | 0 | 0 | 0 | 10 |
| 1 kausi | yhteensä | SM-liiga | 13 | 0 | 1 | 1 | 20 | - | - | - | - | - |

Lähteet
-------

* Ryan Flynn The Internet Hockey Databasessa (englanniksi)
* Ryan Flynn *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Ryan Flynn *Elite Prospects*. Everysport Media Group AB.  (englanniksi)
2. 1 2  Voimahyökkääjä Ryan Flynn Ilvekseen  7.9.2013. Ilves-Hockey Oy. Viitattu 7.9.2013.
3. ↑  Preds Sign Ryan Flynn To Entry Level Contract  2.4.2010. Nashville, Tenn.:  Nashville Predators. Viitattu 7.9.2013. (englanniksi)
4. ↑  Kent, Eric: Ads Make Roster Change and We Announce Winners  19.4.2010. Milwaukee Journal Sentinel. Viitattu 7.9.2013. (englanniksi)
5. ↑  Kent, Eric: Ryan Flynn stürmt für die „Füchse"  7.9.2012. HOCKEY CLUB BOLZANO 2000.  Arkistoitu 20.11.2012. Viitattu 7.9.2013. (saksaksi)
6. ↑  Ilvekselle isokokoinen jenkkilaituri  7.9.2013. Jatkoaika.com. Viitattu 7.9.2013.
7. ↑  Ryan Flynn ei jatka Ilveksessä  11.11.2013. Jatkoaika.com. Viitattu 12.8.2014.